Lamboing

Lamboing estis ĝis la 31-a de decembro 2009 komunumo de la distrikto La Neuveville kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 674 loĝantojn je la 31-a de decembro 2010. Ekde la komenco de 2014 ĝi kun pluraj najbaraj komunumoj fuziis al nova komunumo Plateau de Diesse.

 Geografio 
La komunumo Lamboing situis en la Berna Ĵuraso ĉe la suda flanko de la montoĉeno de Chasseral sur la altebenaĵo de la Monto de Diess (en la germana lingvo Tessenberg) proksimume 9 kilometrojn okcidente de la urbo Bielo. La komunumo konsistis el la vilaĝo Lamboing kaj la setlejoj La Pierre, Les Moulins kaj Derrière la Chaux.

La teritorio de la komunumo etendiĝis sur areo de 9,11 km², de kiuj 54,1% estas kovritaj de arbaro, 39,1% servis por agrikulturo kaj 6,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Lamboing limas en nordo al Nods, en nordnordoriento al Orvin, en okcidento al Evilardo, en sudo al Twann-Tüscherz, en sudokcidento al Prêles, kaj en okcidento al Diesse.

 Trafiko 
Lamboing situas flanke de la gravaj trafikvojoj. Tra la komunumo pasas la kantona vojo n-ro 1325 de Nods al Frinvillier kaj la vojo n-ro 1322 de Lamboing al La Neuveville kaj 1316 al Twann. La plej proksima alveturejo al la svisa aŭtovojo A5 situas proksimume 3 kilometrojn sude apud Twann. Al la publika transportreto la komunumo estas konektita per poŝtaŭtolinio de Nods al La Neuveville.

 Historio 
La unua dokumenta mencio de Lamboing datiĝas el la jaro 1178 kiel Lamboens.Fonto: Teksto pri la historio de Lamboing en la retejo de la komunumo  En la jaro 1255 estis menciita al nobela Alberto de Lamboing. De 1424 ĝis 1509 la feŭdo apartenis al la familio de Vaumarcus, kiu konstruigis dum tiu tempo naŭ muelilojn. De 1509 ĝis la Franca Revolucio de 1797 Lamboing apartenis al la Princepiskoplando Bazelo. Ek de 1798 ĝis 1815 apartenis al Francio, unue al la departemento Mont-Terrible kaj poste al la departemento Haut-Rhin. Per la Viena Kongreso de 1815 ĝi estis atribuita al Kantono Berno kaj une atribuita al la distrikto Erlach kaj ek de 1846 al la distrikto La Neuveville, kiu en la jaro 2010 estis integrita al la administra distrikto Berna Ĵuraso.Fonto: Frédy Dubois: Lamboing en Historia Leksikono de Svislando (2007-11-09)

 Notoj kaj referencoj 


 Eksteraj ligiloj 

 Oficiala retejo de la komunumo Lamboing